ایسلام امکداش‌لیق تشکیلاتی سریلانکا رهبرلیگینی مسلمان‌لارین تهلوکه‌سیزلیگینی تامین ائتمه‌یه چاغیردی.
ایسلام امکداش‌لیق تشکیلاتی یازیلی بیانات یایدی.
بیاناتدا سریلانکانین موختلیف یئرلرینده مسلمان‌لاری هدف آلان هوجوم‌لارین ایسلام امکداش‌لیق تشکیلاتی طرفیندن یاخیندان تعقیب ائدیلدیگی وورغولاندی.
بیاناتدا سریلانکا رهبرلیگی اؤلکه‌نین مسلمان اها‌لی‌سی‌نین تهلوکه‌سیزلیگینی تامین ائتمه‌یه، عینی زاماندا، زوراکی‌لیق، اکسترمیزم و نفرت دالغاسی ایله موباریزه‌یه دعوت ائدیلدی.
ایسلام امکداش‌لیق تشکیلاتی-نین بیاناتیندا کئچن آی اؤلکه‌نین موختلیف یئرلرینده کیلسه‌لره و هتل لره قارشی حیاتا کئچیریلن ترور حادثه لری ده قیناندی.
قئید ائدک کی، دونن سحر سریلانکانین پایتاختی کلمبو شهرینده مسلمان‌لارین ایشلدیگی فابریکا ایسلام علیهینه قروپ‌لار طرفین‌دن آتشه توتولوب.
اؤلکه‌ده آوریلین 21-ده کیلسه‌لره و هتل لره ائدیلن ترور هوجوملاریندان‌ سونرا مسلمان‌لارا قارشی هوجوم‌لار آرتیب.
ایسلام علیهینه اولان قروپ‌لار اؤتن هفته چیلاو (Chilaw) شهرینده مسلمان‌لارا عایید دوکان‌لاری و مسجیدلری داغیدیب‌لار. دونن پوتالام شهرینده 45 یاشین‌اکی مسلمانی بیچاقلایا‌راق اؤلدوروب‌لر. بو حادثه‌لردن سونرا کوچه لره چیخما یاساغی اعلان ائدیلیب.
آرا‌لاریندا غیری-حکومت تشکیلات‌لاری‌نین 3 لیدری‌نین ده اولدوغو 72 نفر مسلمان‌لارا قارشی زوراکی‌لیق آکت‌لاریندا ایشتیراک ائتمه، و یا زوراکیلیغا تشویق ائتمه سببی ایله نظارته گؤتورولوب‌لر.
